《庭下草》
宋代·张九成

秋风吹碧草，久客情如何。
乡关断过雁，青山高嵳峩。
然而梦寐间，往往长经过。
梦觉亦我耳，所得初无多。
天地存胸中，要当常拂摩。
肯为外物流，为赋白雪歌。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。